L’altre gran objectiu és retenir les alcaldies actuals\n4 min. Barcelona 16/06/2018 23:46\n651x366 Montse Venturós, en una imatge d'arxiu / FRANCESC MELCION Montse Venturós, en una imatge d'arxiu / FRANCESC MELCION\nDe 22 regidors el 2007 a 385 el 2015. Aquest és l’espectacular creixement que ha tingut la CUP en l’àmbit municipal i que espera consolidar en els pròxims comicis. Amb alguna comptada excepció, allà on s’ha presentat la formació anticapitalista sempre ha millorat els resultats a les següents eleccions municipals, a diferència dels comicis al Parlament, on dels 10 va passar a 4. El creixement local l’ha portat a assolir divuit alcaldies, mentre que vuit anys enrere no en tenia cap. Algunes d’elles en coalició, com a Badalona, però d’altres en solitari, com a Berga o Argentona. Els pactes postelectorals també li han permès ostentar alcaldies tan rellevants com les de Sabadell aquests dos últims anys de mandat de la mà de Maties Serracant. Alhora, la unió amb les Candidatures Alternatives del Vallès (CAV) ha donat fruits en altres ciutats de l’àrea metropolitana de Barcelona, i han aconseguit la vara d’alcalde a Cerdanyola o Ripollet. La clau de volta de l’èxit, apunten, és que l’ADN de la formació anticapitalista és estrictament local. “Som un moviment social de gent implicada en diferents col·lectius que acaba veient la necessitat de crear una CUP”, remarca Pep Medina, responsable de política municipal, que revela que “per aprovar la creació d’un nou nucli cal que acreditin implantació al municipi, que no sigui un bolet”. Si el 2015 hi havia 149 assemblees locals, ara n’hi ha 170 i desenes de grups de suport que podrien esdevenir-ho aviat i concórrer a les eleccions. “La CUP és un projecte municipalista, que no municipal. Considerem que la transformació social i l’alliberament dels Països Catalans arribarà poble a poble, barri a barri”, anota la coportaveu del secretariat, Laia Estrada. La també regidora de Tarragona considera que el fulgurant ascens del partit a nivell municipal és conseqüència de la coherència en els postulats que abandera: “Hi havia molta mitologia sobre el nostre projecte, però hem demostrat que som capaços de fer polítiques socials que afecten el dia a dia de la gent”.\nAplicar les lleis suspeses pel TC\nLa CUP entoma les eleccions locals d’aquí un any com una oportunitat per construir la República davant de l’embat d’un Estat que ha buidat de sobirania el Parlament. En aquest sentit, un dels camps de batalla serà tirar endavant totes les lleis suspeses pel TC, com la de la pobresa energètica o la que regula els desnonaments. “Cal traslladar els debats del Parlament als ajuntaments i fer entendre a la gent que la desobediència també és social i serveix per apaivagar la misèria i atendre les necessitats de les classes populars”, anota Estrada. L’objectiu és “construir la República des de 900 contrapoders locals”, afegeix.\nL’alcaldessa de Berga, Montse Venturós, coincideix en el diagnòstic: “Els municipis han d’esdevenir el motor de la República, perquè és on es poden fer canvis reals i efectius, i sense desobeir lleis injustes no són possibles aquests canvis”. El compromís amb la República, però també amb la transformació social, serà un requisit indestriable a l’hora de bastir aliances electorals amb altres formacions per no deslligar la lluita nacional de la social. Unes aliances que també aniran supeditades a l’acceptació del codi ètic de la CUP, que preveu, entre altres punts, la limitació de mandats i de sou. Uns principis que han enfortit un partit que també forma part d’una desena d’equips de govern en capitals de comarca com la Bisbal d’Empordà o Sort i en ciutats mitjanes com Barberà del Vallès, Cardedeu, Salt o Molins de Rei. Aquesta ciutat del Baix Llobregat, on la CUP va entrar al govern al novembre després que CDC trenqués el pacte amb el PSC pel seu suport al 155, és un dels emplaçaments on els cupaires aspiren a obtenir l’alcaldia després de ser la segona força més votada el 2015 amb 4 regidors, dos menys que CDC. L’altre gran objectiu és retenir les alcaldies actuals -també la de Sant Martí Sarroca, que van perdre recentment fruit d’una moció de censura- i seguir fent forat a l’àrea metropolitana de Barcelona.


Cel majoritàriament assolellat amb algun ruixat feble i puntual al migdia - FÒRUM.ad\nCel majoritàriament assolellat amb algun ruixat feble i puntual al migdia\nEl 09/05/20 6:00\nEl matí encara serà assolellat amb presencia d’alguns núvols alts. Al migdia, núvols més densos podrien deixar algun ruixat feble i puntual. A la tarda però, el cel tornarà a destapar-se.\nLes temperatures màximes assoliran els 24ºC a Andorra la Vella, 19ºC a 1.500 metres i 15ºC al Pas de la Casa.\nL’anticicló marxa definitivament. L’arribada d’un front ens aportarà precipitacions al llarg del dia sense descartar que puguin ser de caràcter tempestuós.\nBaixada notable de temperatures màximes. Esperem mínimes de 11ºC a Andorra la Vella, 7 graus a 1.500 metres i 4ºC al Pas de la Casa. Les màximes no passaran de 18ºC a Andorra la Vella, 13ºC a 1.500 metres i 8ºC al Pas de la Casa.\nNotícia Anterior: L’Alt Pirineu-Aran passarà dilluns a la fase 1 de desescalada\nSegüent Notícia: Viu la vida: la convivència familiar a casa pel coronavirus


Policia Local interposa 72 denúncies per incompliment de la norma de confinament domiciliari – Ayuntamiento de Novelda\nPolicia Local interposa 72 denúncies per incompliment de la norma de confinament domiciliari\nLa Policia Local ha interposat 72 denúncies per incompliment de l’obligació de confinament i coordinat 32 serveis assistencials i de subministrament d’aliments realitzats per Protecció Civil.\nDes de Policia Local el seu Comissari Cap, Juan Carlos Escolano, ha realitzat una crida a la població perquè complisca l’obligació de confinament domiciliari que estableix el Reial decret pel qual es declara l’Estat d’Alarma per a la gestió de la crisi sanitària provocada pel Covid-19. Escolano reitera la necessitat que la ciutadania romanga en els seus domicilis per a evitar la propagació del contagi i només isca al carrer per motius estrictament necessaris i justificats, com la compra d’aliments o productes farmacèutics, mantenint sempre la distància de seguretat i les mesures sanitàries.\nEl màxim responsable policial ha denunciat que en els últims dies “hem observat a multitud de persones que dediquen el matí a efectuar compres, passejar a la seua mascota per tota la ciutat o circular amb els seus vehicles sense causa justificada”, la qual cosa ha portat als agents a interposar un total de 72 denúncies que ara seran traslladades a la Subdelegació del Govern.\nEscolano ha subratllat la gravetat de la crisi sanitària que travessem provocada per un virus que ha demostrat una alta capacitat de contagi i ha recordat que la millor mesura de prevenció és la de romandre en el domicili, evitant contactes socials.\nA més, des que es decretara l’Estat d’Alarma, la Policia Local ha coordinat 32 serveis assistencials i de subministrament d’aliments que han sigut realitzats per membres de Protecció Civil.\nDesinfecció del centre i vehicles d’emergències\nLes mesures sanitàries per a la prevenció de contagis també s’apliquen periòdicament en el Centre de Coordinació d’Emergència on agents policials procedeixen a les tasques de desinfecció tant de les instal·lacions com de vehicles a fi d’evitar la propagació del virus.\nCategory: Regidoria de Seguretat Ciutadana 24/03/2020\nPreviousPrevious post:L’IES La Mola se suma al Projecte Coronavirus Makers per a la fabricació de EPI’sNextNext post:L’Ajuntament suspén el cobrament de taxes municipals durant la vigència de l’estat d’alarma\nPolicia Local identifica al conductor que va provocar una col·lisió múltiple en l’Avinguda de la Constitució i detecta una festa il·legal


La gestió duanera del comerç exterior, nou programa formatiu de la Cambra | Sala de Premsa | Cambra de Comerç de Barcelona\nLa gestió duanera del comerç exterior, nou programa formatiu de la Cambra\nEl nou curs ofereix la possibilitat als participants d’eximir-se de realitzar la part teòrica de les proves d’aptitud per a la capitació de Representat Duaner del Ministeri d’Hisenda.\nLa Cambra de Comerç de Barcelona amplia la seva oferta formativa amb el nou programa “Gestió de procediments duaners i comerç exterior”, el qual es centra en oferir els coneixements teòrics per desenvolupar l’activitat professional vinculada a l’operativa duanera i fiscal internacional.\nL’entrada d’Espanya a la Unió Europea va suposar un canvi legislatiu duaner i va obrir la possibilitat a d’altres professionals d’exercir la representació dels seus davant les duanes. És per això que, davant la falta d’una regulació i d’acord amb el dret comunitari, el Reial Decret 258/2014 va crear la figura del representant duaner. Una figura que actua davant dels procediments duaners i que requereix l’obtenció d’un títol que faculti l’exercici de la professió a tot el territori duaner comunitari.\nDavant d’aquesta nova normativa, la Cambra ha dissenyat un programa que com a novetat ofereix la possibilitat als participants d’eximir-se de realitzar la part teòrica de les proves d’aptitud per a la capitació de representat duaner del Ministeri d’Hisenda.\nEl programa, que s’emmarca dins el cicle del Campus Cambra, es dirigeix a tots aquells professionals relacionats amb el comerç i transport exterior, i gestors de logística internacional, entre d’altres.\nMetodològicament els continguts es tractaran des d’una perspectiva teoricopràctica i desenvoluparan la matèria legal que regula la nova figura del representat duaner. Específicament, el programa centrarà l’atenció en la valoració i classificació de les mercaderies, la tramitació de les operacions internacionals, la liquidació d’importacions i taxes, així com també els procediments d’inspecció i control.\nD’aquesta forma, la Cambra amplia la seva oferta formativa i enceta una nova línia formativa centrada en oferir una formació tècnica especialitzada, on els principals participants són els tècnics i tècniques del sector.\nNP campuscambra duanes.pdf\nDocumentInformatiu CampusCambra GestióDuanera.pdf


Els Verds d'Alaquàs: de juliol 2012\nELS VERDS DEL PV DEMANEN LA DIMISSIÓ IMMEDIATA DEL PRESIDENT FABRA I LA CONVOCATÒRIA D'ELECCIONS ANTICIPADES.\nGandia, 19 de juliol de 2012.- El portaveu d'Els Verds del País Valencià, Joan Francesc Peris ha fet declaracions als mitjans de comunicació davant de la notícia de la petició de rescat de la Comunitat Valenciana realitzada pel President Fabra.\n“Que siga la Generalitat Valenciana la primera en demanar la intervenció de l'Estat i per tant supose la pèrdua del poder autonòmic valencià només té una lectura: ha fracassat estrepitosament el model econòmic del PP i això exigeix la dimissió immediata del President Fabra i la convocatòria d'eleccions autonòmiques anticipades”.\n“Avui mateix que fa un any de la dimissió de Camps, hem de recordar quan Rajoy el posava com exemple de gestor i del que aleshores deien el model econòmic valencià a exportar a tota Espanya. Ara no pot dir que és per la herència de Zapatero pel que ha fracassat el PP valencià al front de la Generalitat Valenciana, doncs fa poc de temps s'apuntaven totes les preteses glòries d'una bambolla immobiliària i financera que els havia petat a la cara i no han tingut ja més remei que reconéixer-ho” ha seguit en les seves declaracions Joan Francesc Peris.\nEls Verds del PV són conscients que la situació de l'economia es molt crítica al conjunt de l'Estat Espanyol i en el marc de l'euro, però consideren que els més responsables i millors representants del model econòmic i social que ara ha fracassat no poden seguir ni un dia més al front de les institucions valencianes. “Aquells que han portat a les darreres conseqüències el model especulatiu, el malbaratament dels diners públics en projectes faraònics inviables com Terra Mítica, la Ciutat de les Arts i des les Ciències, la Ciutat de la Llum, l'Aeroport de Castelló, la Copa d'Amèrica o la Fórmula 1, han enfonsat la RTVV, han estat totalment irresponsables en la gestió ambiental i forestal, han abandonat l'agricultura valenciana i han portat a la fallida a les institucions financeres valencianes, tot esguitat de casos de corrupció empresarial i política, Gürtel, Emarsa, Brugal... no poden fer altra cosa que reconéixer el seu fracàs polític i abandonar el govern valencià per a que siga el poble valencià el que determine quines han d'ésser els nous gestors de la situació per a començar a reeixir cap endavant amb nous plantejaments” ha dit el portaveu d'Els Verds.\n“Al poble valencià li costarà patir molts sacrificis per eixir del pou on ens ha enfonsat el PP de Zaplana, Olivas, Camps, Rita, Rus, Alperi, Pedro Hernández Mateo i tots els Fabra, però tota aquesta gent no té cap credibilitat per encapçalar el dolorós camí que ens pertocarà fer a partir d'avui”, ha conclòs en les seves declaracions Joan Francesc Peris.\nPublicat per Els Verds d'Alaquàs. a divendres, de juliol 20, 2012\nPublicat per Els Verds d'Alaquàs. a dijous, de juliol 12, 2012\nEl proper divendres, 13 de juliol de 2012, des de les 20h. a les 22h., la Plataforma Gent de l’Horta, té previst la realització d’un acte públic consistent en una DEGUSTACIÓ DE TOMATES ECOLÒGIQUES, que tindrà lloc al Cinturó Verd d’Aldaia, tot just entre la rotonda que enfronta amb la Fillola (carretera Aldaia-Xirivella) i el TAMA.\nEs tracta de paladejar una gran diversitat de varietats de tomates, des de les típicament valencianes de mutxamel, de pera o de penjar fins a d’altres orígens tipus xerri, raf, marmande, francés o canari. Tot açò acompanyat amb oli valencià de Xelva i d’altres de collita pròpia, vi d’Utiel i pa integral, tot de producció ecològica. També es farà un tast per tal de determinar quin és la classe de tomata més valorada en aquesta temporada.\nTindrem la possibilitat de conèixer les característiques més importants dels diferents tipus de tomates exposades, mitjançant informació gràfica i fotogràfica i podrem compartir l’intercanvi d’idees per a poder aconseguir millorar la producció d’una de les solanàcies més apreciades de la nostra producció hortícola.\nAquesta activitat de GENT DE L’HORTA parteix de la producció de tomates de proximitat, en concret de les localitats d’Aldaia i d’Alaquàs i de l’aportació dels camps col·laboradors amb el nostre projecte de recuperació ecològica de l’horta. Així mateix, comptem amb el suport d’Ecomediterrània, de la Fundació Horta Sud i de Caixa Popular.\nPublicat per Els Verds d'Alaquàs. a diumenge, de juliol 08, 2012\nDEGUSTACIÓ DE TOMATES ECOLÒGIQUES A ALDAIA El pr...


La Bassa i les piscines municipals estan a punt per rebre una nova temporada d’estiu\nLes piscines municipals i la Bassa entren en funcionament el proper 22 de juny prenent, com la temporada passada, totes les mesures de prevenció per la situació derivada de la COVID-19. Des de fa unes setmanes es treballa per tenir a punt els equipaments, que funcionaran en un marc d’acció similar al de l’estiu passat.\nLes piscines reduiran l’aforament permès i s’establiran dos torns per jornada, la qual cosa permetrà netejar i desinfectar les instal·lacions entre torn i torn i donarà l’oportunitat que més persones puguin gaudir de les piscines. Per accedir a les instal·lacions, caldrà adquirir les entrades –es mantenen els preus reduïts– de manera anticipada i preferentment per Internet.\nL’alcaldessa de Sabadell, Marta Farrés, i la regidora d’Esports, Laura Reyes, han fet una visita aquest matí a la Bassa, on han pogut comprovar que la instal·lació, com la resta de piscines municipals, està ja a punt per començar.\nDurant la visita, l’alcaldessa ha comentat que\n“enguany també comptarem amb La Bassa i les piscines municipals com una oportunitat de lleure i com una mostra més de normalitat malgrat la COVID-19. Hi hem estat treballant mesos per fer possible una temporada en la qual, com l’any passat, prendrem totes les mesures de prevenció per garantir uns equipaments segurs on gaudir de l’aigua i el bon temps a l’aire lliure”.\nFarrés ha animat la ciutadania a\n“evitar el vehicle privat i fer ús del transport públic per desplaçar-se a les piscines, sobre tot a La Bassa, que està al costat del Punt de Vacunació massiva instal·lat a la Pista Coberta” i ha recordat “que hi ha una línia de bus gratuïta que connecta el Punt de Vacunació i la zona esportiva de Sant Oleguer amb les línies de bus urbà i interurbà i les línies de FGC i RENFE cada 15 minuts”.\nLes piscines municipals obriran les portes el 22 de juny. La temporada a les piscines d’Olímpia i a Campoamor finalitzarà el 12 de setembre, mentre que Cal Marcet i Parc del Nord obriran fins al 3 de setembre. Pel que fa a la Bassa, obrirà les portes del 22 de juny al 31 d’agost. Els horaris dels torns seran al matí, de 9.45 a 14.15 h, i a la tarda, de 15 a 19.30 h.\nCompra per Internet i anticipada\nLa compra d’entrades serà preferentment per internet. Tot i això, també es podran adquirir a les piscines de 4 a 7 de la tarda, sempre per a dies posteriors. Les entrades dels infants de 0 a 3 anys, tot i ser gratuïtes, també caldrà reservar-les.\nPel que fa als preus, varien segons l’equipament, si és festiu o cap de setmana i el grup d’edat, amb reduccions per a col·lectius com ara infants i joves menors de 15 anys, jubilats, pensionistes o persones amb discapacitat. L’entrada individual per a més grans de 15 anys serà de 2 € a les piscines i 2,50 € a la Bassa (2,5 € i 3,50 €, respectivament, dissabtes, diumenges i festius). Aquest any tampoc hi haurà els abonaments de temporada.\nAutobús i estacionament a la Bassa\nMentre estigui en funcionament el punt de vacunació massiva de la Pista Coberta, les persones que vagin a la Bassa podran utilitzar la línia d’autobús que connecta cada 15 minuts de manera gratuïta la Pista amb els serveis de bus urbà i interurbà i amb les estacions de Plaça Major de FGC i RENFE Centre.\nPel que fa als ciutadans i ciutadanes que hi vagin en cotxe, només podran aparcar a l’esplanada adjacent a La Bassa les persones amb mobilitat reduïda. La resta podran accedir per deixar o recollir infants però no hi podran estacionar. En aquest sentit, s’ha habilitat un aparcament al costat de les piscines municipals Joan Serra però es recomana el trasllat a La Bassa a peu o en transport públic.\nTags: esports, la Bassa, piscines municipals, temporada estiu


La primera edició de l’Estrella Damm Menorca Open se celebrarà del 6 al 13 d’octubre a Maó i Sant Lluís i reunirà els millors jugadors i jugadores del món. Així ha quedat validat avui a través del conveni signat pel Consell Insular de Menorca, Fundació Foment del Turisme de Menorca i Setpoint Events, que convertiran Menorca en seu del World Padel Tour del 2019 al 2022.\nEntre els millors palistes internacionals, s’hi compten Fernando Belasteguín i Pablo Lima, les bessones María José i María Pilar Sánchez Alayeto i, com no, la parella formada per la menorquina Gemma Triay i Lucía Sainz. Durant una setmana, Menorca serà l’epicentre del pàdel a nivell mundial.\nAl marge de l’aportació del Consell i la FFTM, que hi destinarà 133.000 euros, els resultats obtinguts en proves similars anteriors -on s’han reunit entre 10.000 i 15.000 persones de públic- constaten un retorn econòmic que supera amb escreix el milió d’euros, el que suposa multiplicar per 10 l’aportació econòmica que hi fan les administracions.\nEn paraules de Maite Salord, vicepresidenta i consellera de Promoció Turística, afirma que “aconseguir fer de Menorca seu del World Padel Tour ha estat un dels projectes més il·lusionants del present mandat. En cap moment hem dubtat dels beneficis que la celebració d’un esdeveniment d’aquestes característiques podia reportar per a la nostra illa. D’una banda, perquè ens ajuda a posicionar-nos internacionalment com a destinació esportiva de primer nivell i, d’altra, perquè dinamitza l’activitat econòmica local més enllà de la temporada alta. Aquestes accions, que són la suma d’una feina col·lectiva, són les que ens fan guanyar com a destinació i com a comunitat”.\nPer altra banda, segons apunta Luis Torres, Director de seus del World Padel Tour, “és un immens plaer tornar a les Illes Balears i fer que la meravellosa illa de Menorca sigui l’epicentre del pàdel mundial durant el proper mes d’octubre. World Padel Tour és un dels esdeveniments turístic-esportius més importants d’Espanya, com ho posat de manifest el fet que generi més d’1 milió d’euros de retorn en les ciutats on se celebra i per torneig (...) A Menorca esperem superar els 12.000 espectadors durant la setmana de l’Open, dels quals més d’un 40% seran de fora de l’illa”.


Les Pungoles opina i viu: ICV considera il-legal el projecte del quart cinturó\nICV considera il-legal el projecte del quart cinturó\nEn roda de premsa, el secretari general d'ICV, Joan Herrera, l'exconseller Salvador Milà i els presidents d'ICV del Vallès Occidental i Oriental, Xavier Boix i Jordi Garriga, van explicar els motius que justifiquen les al·legacions que el partit presentarà contra la resolució del Ministeri de Foment sobre el Quart Cinturó. Milà va subratllar que el nou pla territorial parla d'una "solució integral de mobilitat de la segona corona a partir d'un pla de mobilitat que ha d'incorporar infraestructures ferroviàries, viàries i transport públic, parlant específicament d'una Ronda del Vallès". "No és un canvi de nom del Quart Cinturó, potser al Ministeri ho ha entès així o hi ha gent que ho ha venut així", va apuntar. En canvi, el que proposa el Ministeri, va dir, no es correspon amb aquest model aprovat pel govern català.\nReclama una nova avaluació ambiental\nMilà va subratllar que s'ha de fer l'avaluació ambiental tenint en compte "elements tan substantius com un nou planejament territorial i per l'existència de nous espais protegits", que s'integren en la Xarxa Natura 2000. Tot això, al seu parer, requereix una nova avaluació, però també canviar el concepte de via que planteja el govern espanyol.\nA més, ICV ha detectat defectes de forma. La resolució de la Direcció General de Carreteres s'ha adoptat malgrat que han passat més de cinc anys des que es va sotmetre a consulta prèvia l'estudi d'alternatives i la determinació de l'abast i contingut de l'evolució ambiental a què s'havia de sotmetre el projecte, quan la Llei d'Impacte Ambiental parla de dos anys com a màxim. ICV també ha remarcat que l'informe de Foment fins i tot dóna per suposat quin serà el resultat de l'avaluació ambiental prèvia, anticipant-se així al procediment administratiu marcat per la llei.\nDemana la compareixença de Blanco al Congrés\nSegons Herrera, la resolució de Foment és "nul·la" perquè no respecta els plans aprovats pel govern català, però també perquè "el que fa és tirar pel dret sense entendre que Catalunya ha decidit protegir nou territori i apostar per un model que serveixi per connectar el Vallès i no perquè els camions que vénen d'Algesires passin més ràpid cap a la Jonquera". ICV demanarà la compareixença del ministre de Foment, José Blanco, i de la titular de Medi Ambient, Elena Espinosa, al Congrés.\nSi el Ministeri no rectifica, ICV es reserva el dret d'anar a la justícia, però també proposa una alternativa que acabaria amb tots aquests problemes: el traspàs de la titularitat de la via i dels recursos perquè sigui la Generalitat qui faci el Quart Cinturó, com ja va succeir amb la N-II al Maresme. Milà ha remarcat que les diferents forces polítiques hauran de definir si estan per aquesta opció ara que parlen de dret a decidir.


Els 94 anys d’un mite esportiu | Sports de ca Nostra\nEls 94 anys d’un mite esportiu\nEscrito por lorenzo el 05/04/14 • En la Categoría Fútbol Regional\nEl 3 d’abril de 1920 apareixia a la primera pàgina del diari La Última Hora un article sobre l’arrelament del futbol a Palma i els nous equips que estaven sorgint, llavors en plena euforia futbolística. El cronista, sense saber-ho, va descriure en dues frases uns fets aparentment anecdòtics que han tengut una trascendencia enorme i que fins fa poc temps romanien oblidats: la primera frase, “En los talleres de la Isleña tengo noticias que se hacen preparativos para formar un team,” i la segona, “En la Fundición de los señores Carbonell se organiza otro once, que promete ser un terrible rival por la corpulencia de la gente obrera que se alista.”\nEren uns apunts de pes, ja que era la primera vegada que a Palma s’organitzaven equips de futbol d’extracció obrera. Molt a veure va tenir el decret del comte de Romanones, promulgat el 1919, que imposava la jornada de 8 hores de treball diari, la qual cosa proporcionava als sectors més humils un temps de descans que, en alguns casos, va derivar en una activitat fins llavors vedada: l’oci canalitzat a través de l’esport i la seva pràctica, especialment el futbol, que amb la seva contribució es convertiria en un esport de masses.\nLa companyia naviliera Isleña Marítima era propietat de la Trasmediterránea des del 1918, però mantengué els seus símbols identificatius durant molts més anys: les sigles I-M en blanc sobre fons blau a les xemeneies dels seus barcos. Mentrestant, la Foneria Carbonell va sorgir en aquells mateixos anys com una petita empresa metal·lúrgica, formada bàsicament per treballadors del raval de Santa Catalina i fruit de la desaparició de la mítica factoria de Joan Oliver Maneu i la partició de les seves dependències en empreses de petites dimensions.\nA principis de l’any 1920 sengles plantilles de treballadors varen organitzar-se per practicar futbol, una activitat que fins llavors era privilegi de les classes benestants com una pràctica recreativa, irregular i sense competició organitzada. Els obrers de la Isleña adoptaren els colors de la seva naviliera: samarreta amb tres franges blaves sobre fons blanc i calçons blaus, obtenguts de retallar les cames a les seves granotes velles de treball. Els treballadors de la Foneria Carbonell, per motius que desconeixem, varen preferir una indumentària íntegrament blanca. Els primers adoptaren el nom de Mecànic i els segons, després d’adoptar inicialment el nom de la seva foneria, el de Mallorca. Cal recordar que l’actual club vermell, ja existent des de 1916, llavors responia al nom de Reial Societat Alfons XIII.\nSengles equips varen ser en aquells moments (març-abril 1920) els primers i únics conjunts de base obrera a Palma. Varen subsistir sense recursos, terreny de joc ni grades, però amb coratge i perseverància. Els seus respectius presidents, el “mecànic” Gabriel Cifré Borràs (1894-1993) i el “foner” Bartomeu Llabrés Albertí (1886-1951), resten avui injustament oblidats. Tots es reuniren a l’humil cafè de Can Rasca (Sant Miquel 67, cantonada Oms), a una finca encara existent avui dia. Allà va ser on sengles clubs decidiren en assemblea general sumar forces i formar, el 14 de novembre de l’any 1920, un nou club: el Balears Futbol Club. Varen adoptar la samarreta blanc-i-blava del Mecànic i els calçons blancs del Mallorca. Bartomeu Llabrés, president del Mallorca, va ser el primer president. Havia nascut el mite balearico.\nAra fa 94 anys de les primeres passes d’un dels clubs esportius amb més seguidors de les Illes Balears. Un aniversari que s’havia perdut en la foscor del temps, a causa de la desaparició dels protagonistes i la desmemòria. Que també va ser eclipsat per la seva vinculació l’any 1942 amb un altre club de Palma, l’Athletic Futbol Club. Un fet legalment registrat com una fusió, però que de fet va resultar ser una absorció dels atlètics pels balearicos, ja que aquests varen mantenir tots els seus trets identificatius pràcticament inalterats (indumentària, terreny de joc, local social…) i gaudien d’una massa social molt major. Dels atlètics només va quedar la incorporació del seu nom al nou club: Atlètic Balears. Un club que, si res no canvia, en pocs anys podrà commemorar el centenari del seu mite.\nManuel García Gargallo és Doctor en Història i autor del llibre “Els origens de l’Atlètic Balears (1920-1942). Dels inicis a la fusió.”\nManel Garcia para Sportsdecanostra.com


El Sindicat de l’Habitatge reinvidica el dret de llar per a tothom\nEl col·lectiu assegura que primer s’esgoten totes les vies legals possibles abans de paralitzar un desnonament\nEls Mossos d’Esquadra van desnonar aquest dimarts tres veïns del Bloc Llavors del carrer Lleida de Barcelona, propietat del fons d'inversió Vauras Investments. Els afectats són l'Àxel, el Manel i l'Arkaitz, que vivien en un pis ocupat de la finca. Durant el matí de dimarts, els antiavalots van entrar a l'edifici i van executar el desallotjament. Davant d’aquest desnonament al barri del Poble Sec de la capital catalana, el Sindicat de Barri va convocar una concentració a les portes del bloc per intentar paralitzar el desallotjament. En aquesta concentració també es van poder veure els diputats de la CUP Dolors Sabater, Carles Riera, Xavier Pellicer i Eulàlia Reguant.\nEn declaracions aquest dimecres al programa ‘A Primera Hora’ de Ràdio Estel, Maria Abadía, del Sindicat de l’Habitatge del Poble Sec, ha dit que “el bloc Llavors és un edifici emblemàtic perquè allà s’hi han produït diferents desnonaments”. A més, ha afegit que “aquest desnonament s’havia de produir la setmana passada, però que el jutge va al·legar que, per manca d’efectius de la BRIMO, que són els antiavalots del Mossos, s’havia de posposar una setmana i finament es va produir aquest dimarts”.\nD’altra banda, Maria Abadía ha explicat que “el jutge no va ajudar a fer que aquest desnonament es produís, malgrat que els afectats van presentar un certificat de vulnerabilitat”. Abadía també ha dit que, “des del sindicat, sempre s’intenta evitar un desnonament esgotant tots els recursos”, i que, “quan ja no es pot més, es fa una concentració davant de la porta de la propietat”.


Màster universitari d'Innovació i Transformació Digital - Digital Impulse Hub\nMàster universitari d’Innovació i Transformació Digital\n« Programa de Desenvolupament Professional Tecnologia Blockchain per a Directius\nCom fer un pla estratègic per vendre més per Internet »\nMatrícula oberta, últimes places\nEl context i l’entorn actual de globalització, de competitivitat i d’ús intensiu de les tecnologies han comportat un canvi en els models empresarials tradicionals i en el perfil i comportament dels clients.\nEn el màster universitari d’Innovació i Transformació Digital entenem que la societat, en permanent transformació, evoluciona i les organitzacions s’han d’adaptar amb noves formes d’organització basades en la gestió per processos, la digitalització de les empreses i la gestió de la innovació. Així mateix, per estar en disposició d’adaptar-se a les tendències clau d’una societat en permanent transformació i d’afrontar els reptes actuals de la gestió de la innovació amb enfocament d’excel·lència, es fa necessari planificar i alinear l’estratègia i compartir valors per generar la cultura de la innovació i de la digitalització de les empreses.\nPer tant, perquè les empreses i organitzacions puguin adaptar-se al nou context que canvia a gran velocitat, amb el consegüent increment de complexitat i incertesa, es requereix comptar amb professionals i directius preparats per afrontar tots aquests canvis. Per això, els estudiants del màster utilitzen noves eines i models i desenvolupen competències per ser agents clau en el procés de transformació digital, a partir d’una visió innovadora de l’empresa que li permeti posicionar-se i avançar cap a l’economia digital i afrontar amb èxit el nou i imparable paradigma digital que arriba als àmbits i àrees de tot tipus d’empreses i impacta en tots els sectors econòmics.\nInnovació i transformació digital són conceptes diferents però íntimament relacionats ja que tot procés d’innovació ha de tenir en compte les oportunitats de negoci que aporta la tecnologia i així mateix, a través de la transformació digital d’una empresa s’impulsa la cultura de la innovació dins de l’organització. Aquesta activitat suposa una oportunitat a partir de la qual s’obtindran productes, serveis o processos nous o amb millores substancialment significatives. Per tant, tant la transformació digital com la innovació fan possible, a partir de l’aplicació de coneixement, transformar l’organització per assolir\nresultats diferents que aporten valor i que suposen un canvi.\nPodem concloure que la gestió de la innovació i la transformació digital es converteixen en avantatges competitius per al professional, i per tant, per a les empreses i organitzacions en què desenvolupa la seva activitat.\n934 81 72 72\n← Programa de Transformació Digital de l’Empresa → Programa de Desenvolupament Professional Tecnologia Blockchain per a Directius


Resum Juny | Barcelona En Comú\nAquestes són les mesures més destacades que s'han portat a terme el mes de juny des de l'Ajuntament de Barcelona. Continuem treballant plegades per avançar cap a una ciutat més justa, solidària, saludable, feminista i en xarxa pel bé comú.\nUltimàtum a Airbnb. O compleixen la llei o rebran una altra multa de 600.000€ i ho tindran molt complicat per seguir operant a la ciutat. +Info\nNeix l’Observatori del Turisme a Barcelona on l’Ajuntament, la Diputació de Barcelona i Turisme de Barcelona hi treballaran conjuntament per millorar-ne l’impacte i la gestió. +info\nSeguim impulsant mesures contra l'especulació: les ajudes per rehabilitar habitatges de l'Ajuntament estaran condicionades a què no pugin els lloguers. +Info\nEl bloc del Carrer Leiva 37 es queda. Aquest mes es va firmar la compra de l'edifici per part de l'Ajuntament mitjançant el dret de tanteig i retracte. +Info\nPer fi ha tancat definitivament La Model i ha començat el procés de participació per reobrir-la als veïns i veïnes. +Info\nL'ATM ha avalat tècnicament el tramvia per la Diagonal. Acabar el tramvia i unir els dos trams és la millor opció per la ciutat. +Info http://bit.ly/2sVdUsN\n43 nous busos de TMB s'incorporaran a la xarxa de transport públic. Seguim revertint les retallades del PDeCat. +Info http://bit.ly/2rDC9YP\nL'Ajuntament ha anunciat la municipalitazació d'un altre servei bàsic: les oficines habitatge, que ofereixen un servei clau en un moment de crisi habitacional. +Info http://bit.ly/2sxa2Pb\nAl Ple d’aquest mes s'ha aprovat la finalització de la mútua PAMEM. Els seus 7.900 usuaris s'integraran al sistema públic de salut i les instal·lacions serviran per atendre persones amb pocs recursos. +Info http://bit.ly/2ttvHby\nLa UE elegeix Barcelona d'entre 400 ciutats per un projecte d'innovació en la lluita contra la pobresa. S’impulsarà una prova pilot sobre la renda municipal d’inclusió al Besòs, en col·laboració amb la UAB i Iválua. +Info http://bit.ly/2qNraM2\nS’activa el Pla de Barris a Sant Andreu: 24M€ per enfortir el teixit comunitari i reduir les desigualtats. +Info http://bit.ly/2rMe1Yk\nTeixim aliances amb París per donar suport a les empreses tecnològiques que volen treballar a ambdues ciutats. +Info http://bit.ly/2tuGI9f\nEns vam comprometre amb lluitar per la transparència: aquest mes l'Ajuntament ha obert portal de rendició de comptes, amb molta informació que per primer cop es fa pública. +info http://bit.ly/2s15bG1\nAl Ple de l'Ajuntament d’aquest mes hem aprovat un Codi de Conducta pioner a tot l'Estat: un codi de conducta d'obligat compliment per càrrecs electes i directius, per acabar amb els privilegis i corrupteles i democratitzar la institució. +Info http://bit.ly/2ts9jQd\nAquest mes hem presentat el mapa de #ElCanviEnFets, que explica alguns dels canvis que hem impulsat a Barcelona aquests dos anys. Ja li has fet un cop d'ull? https://barcelonaencomu.cat/ca/mapa-del-canvi\nS'han presentat els resultats del Baròmetre Municipal Semestral. El 67% de la ciutadania aprova la gestió municipal i el 55% la considera bona o molt bona. +Info http://bit.ly/2tBx1GV\nLa batalla als barris\nJa tenim projecte per la futura reforma de Vallcarca, que incloura, entre d’altres, 7.800m2 de vivendes públiques. +info http://www.lavanguardia.com/local/barcelona/20170623/423610340692/reform...\nBarcelona protegirà 26 cases fàbrica del barri del Raval http://www.ccma.cat/324/barcelona-protegira-26-cases-fabrica-del-barri-d...\nRelatem Abril 2017\nAquestes són les mesures més destacades que s'han portat a terme el mes d'abril des de l'Ajuntament de Barcelona. Continuem treballant plegades per avançar...


L'Ajuntament farà auditories energètiques a 50 domicilis de la ciutat - Sant Boi Diari\nLa campanya «A Sant Boi som eficients! Estalviem energia a casa», dins del Pla Director d’eficiència energètica, es perllongarà durant tot aquest any a la ciutat amb els objectius d’ajudar les famílies santboianes a estalviar energia a la llar, disminuir les emissions de CO2 al municipi i prevenir la pobresa energètica.\nLa primera acció que es durà a terme serà la realització de 50 auditories energètiques a llars de la ciutat que es prestin a participar de forma voluntària per estudiar les seves pautes de consum. L’Ajuntament els instal·larà gratuïtament a casa seva durant quatre setmanes un comptador energètic intel·ligent d’electricitat i de gas, o d’un dels dos subministraments. Després de la primera setmana, una persona experta visitarà la llar per analitzar la corba de càrrega energètica i donar consells sobre com reduir el consum. En els següents dies es comprovarà si l’aplicació dels consells redueix d’una forma efectiva el consum energètic.\nLes persones que vulguin participar es poden inscriure fins el 27 de febrer a l’Oficina Municipal d’Atenció al Públic (OMAP). La campanya es desenvoluparà durant les properes setmanes. Els resultats finals obtinguts a partir de les auditories a les 50 llars participants es donaran a conèixer durant el mes d’abril en una jornada de conclusions.\nA banda de la campanya d’auditories, també es posarà en marxa de forma immediata un servei municipal de consulta energètica presencial i gratuïta. Un tècnic municipal especialista en eficiència energètica atendrà dubtes sobre la facturació i l’estalvi energètic a les llars tots els dimarts de 9 a 12 hores a la Torre del Sol. Per ser atesos caldrà demanar cita prèvia al 93 635 12 12. Properament el servei també s’oferirà de forma rotativa als casals dels barris.\nTags:A Sant Boi som eficients auditoria energètica auditories energètiques casals de barris comptador energètic intel·ligent consulta energètica consum energètic corba de càrrega energètica eficiència energètica estalvi energètic Estalviem energia a casa Oficina Municipal d'Atenció al Públic OMAP Pla Director d'eficiència energètica servei municipal de consulta energètica Torre del Sol\n← El doctor Joan Orrit assumeix la presidència del Clúster de Salut Mental\nEl minut a minut del ple municipal del mes de febrer →


A Isidre Buades Ripoll - Costa Comunicaciones\nHome Opinión A Isidre Buades Ripoll\ngrupo. Ni tu ni jo sabíem que seria l’última volta que ens parlaríem. Tres voltes més després et vaig parlar jo, sense poder comprendre que em volien dir els sons que eixien de la gola. La teua veu portadora de paraules es va quedar closa en un cos ferit que hui ens ha deixat. Queda la teua veu dins del meu cor i queda la teua obra impresa que ha sigut, és i serà una font de memòria per a tots els alacantins de l’horta.\nVas nàixer fa noranta anys i uns mesos al cor del que encara era l’Horta d’Alacant, aquella terra que començava l’any guarnida de la flor blanca i dolça dels ametlers. Te’n vas hui dèsset de febrer quan les flors comencen a caure i la promesa del fruit s’endevina.\nSe’m fan difícils les paraules, com estos dies passats quan anava a l’hospital i et parlava sense saber què dir, però esperant que t’arribara la meua estima, amic meu.\nUna estima que va anar fent-se gran i sòlida des de 1986 a Lloixa, l’Associació Cultural Lloixa que ens va convertir en companys de viatge d’un projecte cultural que va ser també un projecte continu d’amistat.\nHui i ara mateix són moltes les veus que et recorden. I recorden la teua labor de cronista de Sant Joan, el teu vessant de savi. Sí, de savi, perquè saviesa tenies de la terra i els costums que t’envoltaven. I recorden la teua obra en vers i en prosa que forma part de tots nosaltres.\nEn estes paraules d’urgència no vull deixar de recordar Elvira, tu i Elvira a la cuina de casa, plena de llibres, periòdics i papers, que m’acollíeu quan feia la visita i em sentia benvolgut. Ja vindrà temps de les lloances grans i solemnes.\nAmic, amic Isidre, se’m fan difícils les paraules si és per dir-te adéu. Com en aquell vers que a tu t’agradava el llumí s’apaga i trenca l’alba.\nPerò ara, malgrat el consol de la teua veu impresa i el fruit de totes les coses que has fet, que alhora seran llavor immensa, el llumí acabat d’apagar em trenca la veu i esperant eixa alba, que serà gràcies a tu, aniré a vore’t per agrair-te la lliçó de vida que ens has donat.\nOpinión Xavier Sala


Bellapart: "Aquest premi ens impulsa. Afrontar nous reptes va amb el nostre ADN" - Garrotxa Digital\nLes Preses - Publicat a les 11.02\nComentaris tancats a Bellapart: “Aquest premi ens impulsa. Afrontar nous reptes va amb el nostre ADN”\nAmb seu a les Preses, Bellapart és una empresa especialitzada en el disseny i l’enginyeria constructiva, i ha estat reconeguda com la millor PIME del 2021 en els premis Carles Ferrer Salat, que concedeix la patronal Foment del Treball Nacional de Catalunya. Els guardons es van atorgar ahir a la tarda en un acte al MNAC de Barcelona on hi ha assistit el rei Felip VI i Pere Aragonès, entre d’altres. Des de l’empresa han rebut amb il·lusió aquest reconeixement a la feina ben feta.\nSara Arbós, directora general Bellapart: “Suposa un reconeixement i ens anima a continuar endavant i millorant, com hem fet sempre. Ho portem en el nostre ADN”.\nEl premi és un reconeixement a “la innovació i la sostenibilitat” d’aquesta empresa i al fet que aposta per la internacionalització, a la creació d’ocupació i la formació dels seus treballadors. Entre els seus projectes més recents, la firma garrotxina destaca la cúpula de vidre del nou hotel Ritz Madrid, el terra i barana de vidre del primer pis de la Torre Eiffel o la façana de vidre d’un centre comercial de Dubai.\nDinàmiG obre un procés de selecció de 20 candidats per a l’àrea de metall de Simon a Olot


Marc Salvi Otó - Viquipèdia, l'enciclopèdia lliure\nBust de Marc Salvi Otó\n(la) Marcus Salvius Otho\n28 abril 32 dC\nFerentium (antiga Roma)\n16 abril 69 dC (36 anys)\n15 gener 69 dC – 16 abril 69 dC\n← Galba – Vitel·li →\nLuci Salvi Otó\nLuci Salvi Otó Titià i Salvia (en)\nQuan Galba es va revoltar, Otó li va donar suport esperant que fos adoptat com successor però Galba va adoptar com a hereu Luci Calpurni Pisó Licinià (10 de gener del 69). Al mateix temps el descontentament contra l'emperador Galba es va traduir en la rebel·lió de les legions de Germània. El moviment rebel contra Galba el va iniciar Fabi Valent. El general Aule Vitel·li es va sumar al moviment a Colonia Agrippina, i fou saludat pels soldats com Imperator el 3 de gener del 69. No va acceptar el títol de Cèsar però si el de Germànic. Valeri Asiàtic, governador de la Gàl·lia Belga, i Juni Bles de la Gàl·lia Lugdunense, es van declarar a favor seu. També ho van fer tropes de Rècia i Britània.\nOtó llavors es va separar també de Galba; Un astròleg li havia dit a Otó que seria emperador i va decidir revoltar-se i assolir el tron i el 15 de gener es va proclamar; estava disposat a prometre qualsevol cosa i així va aconseguir que els partidaris de Galba l'abandonessin i fos mort per un soldat. Els soldats van mostrar que dominaven a l'emperador fen elegir com a prefectes del pretori a Ploci Firm i Licini Pròcul; Flavi Sabí fou fet prefecte de la ciutat. Al mateix dia de la mort de Galba el senat va jurar fidelitat a Otó (15 de gener del 68).\nEl nou emperador va mostrar la seva moderació protegint Mari Cels, que s'havia mantingut fidel a Galba i després fou lleial partidari d'Otó. Va castigar a Tigel·li, un dels participants dels crims de Neró. Fou indulgent amb els seus enemics (va dictar una amnistia) i això i la seva dedicació va fer pensar que seria un bon emperador, però aviat va decebre. Les legions i governadors de Mauritània, Àfrica, Numídia, Egipte, Síria, Palestina, Dalmàcia, Pannònia, Mèsia, Gàl·lia Narbonense, Aquitània i Hispània van jurar fidelitat a l'emperador però se li van oposar les legions de Germània, que reconeixien a Vitel·li (que havia estat nomenat governador de Germània per Galba el desembre del 68). Vitel·li era un borratxo però era afable i les seves liberalitats van guanyar als soldats, que formaven quatre legions de la Germània Inferior.\nValent fou posat al capdavant d'un exèrcit important i va arribar a Toul on es va assabentar de la mort de Galba. Llavors la Gàl·lia Narbonense i Aquitània es van declarar per Vitel·li encara que ja havien jurat a Otó. El governador d'Hispània Cluvi Ruf també va reconèixer a Vitel·li. Aule Cecina Aliè es va unir a la revolta de Vitel·li a la mort de Galba i fou posat al capdavant d'un altre exèrcit.\nValent va avançar cap Autun, Lió i Viena, i Luc cap als Alps saquejant tot pel seu camí. Cecina va passar pel país dels helvecis on va fer matances i presoner que va vendre com esclaus, ocupant la capital helvètica Aventicum (Avenche). Un grup de cavalleria dels Alps va fer jurament a favor de Vitel·li i Cecina se'n va assabentar i va enviar forces, i poc després Milà, Vercellae i altres ciutats d'Itàlia van passar al bàndol de Vitel·li.\nOtó li va oferir un tracte que incloïa un repartiment del poder però les negociacions no van arribar gaire lluny i les dues parts es van preparar per a la guerra.\nOtó va deixar Roma i va anar al nord d'Itàlia el març deixant al seu germà Luci Salvi Otó Titià o Ticià a Roma junt amb Flavi Sabí, el prefecte, germà de Vespasià. Tenia tres comandants hàbils, Suetoni Paulí, Mari Cels i Anni Gal i dominava la flota. Otó va derrotar els muntanyencs lígurs i va saquejar Albium Intemelium (Ventimiglia). Anni Gal i Vestrici Espurina van ser encarregats de la defensa del riu Po. Espurina fou atacat a Piacenza per Cecina però el va poder rebutjar i causar-li moltes baixes fins que Cecina es va retirar a Cremona. Martins Macer al capdavant dels gladiadors d'Otó va derrotar a Cecina però no va voler entrar a Cremona i aquesta negativa va provocar les sospites del general Suetoni, i Titià fou nomenat nou comandant en lloc de Macer. Un nou atac de Cecina fou rebutjat per Mari Cels i Suetoni, però Titià no va empaitar als partidaris de Vitel·li el que fou molt negatiu pels interessos d'Otó.\nValent va arribar a Pavia i va unir les seves forces amb les de Cecina. Pròcul, prefecte del pretori volia acabar ràpidament amb la guerra. La Primera batalla de Bedriacum fou un desastre per Otó. Encara que va conservar una força important va decidir no resistir més i suïcidar-se (15 o 16 d'abril del 69) quan tenia 37 anys. Fou enterrat a Brixellum.\nDins Hispània, la Ulterior va reconèixer a Otó però no la Citerior o Tarraconense que es va posar al costat d'Aule Vitel·li. A la mort d'Otó, el Senat i les legions van reconèixer Vitel·li com a emperador.\nA Wikimedia Commons hi ha contingut multimèdia relatiu a: Marc Salvi Otó\nObtingut de «https://ca.wikipedia.org/w/index.php?title=Marc_Salvi_Otó&oldid=26553636»\nLa pàgina va ser modificada per darrera vegada el 6 març 2021 a les 17:52.


Escriure en català: Una afició perillosa: ressenya\nUna afició perillosa: ressenya\nUna afició perillosa, de Patricia Highsmith, una de les escriptores més originals i pertorbadores de la narrativa contemporània, recull catorze relats breus on, a pesar de la diversitat de temes, trobem en tots ells uns personatges caracteritzats per un component psicològic unes vegades més visible que d’altres. Els protagonistes a través de diferents actituds mostren un enfrontament a un món hostil, on el fracàs i la desesperació és l’únic que li queda a l’individu.\nEntre els contes dominats per un component psicòtic, se’n troben alguns de caire més psicològic i fins i tot satíric, com “Nascut per al fracàs” o “Dos coloms desagradables”, i entranyables com “Un ocell a la mà”.\nL’autora, en aquestes narracions, crea, amb molta habilitat i originalitat, una atmosfera de terror, amb una gran profunditat psicològica i amb un final inesperat i sorprenent.\nEtiquetes de comentaris: Opinió, Teresa


Es coneix com a ofensiva o batalla de Còrdova al conjunt d'operacions militars que van tenir lloc al voltant de la capital cordovesa entre el 19 i el 22 d'agost de 1936. Aquesta ofensiva del bàndol republicà estava emmarcada dins el conjunt de les operacions que es van desenvolupar durant els primers mesos de la Guerra Civil Espanyola. Ha estat freqüentment ignorada per la historiografia. En cas d'haver triomfat, hauria tallat les comunicacions amb Granada (evitant el posterior setge de Màlaga) i hauria suposat una seriosa amenaça contra Sevilla.\n37° 53′ 05″ N, 4° 46′ 44″ O / 37.8847°N,4.7789°O / 37.8847; -4.7789\nEl fracàs de l'ofensiva republicana va constituir un bon exemple de la inutilitat de la tàctica de la "guerra de columnes" a l'hora de realitzar operacions contra un enemic que estigués organitzat, tot i ser menor en nombre.\nEl 20 d'agost va començar el llargament esperat atac sobre la ciutat amb les 5 columnes. La resistència dels revoltats va ser més forta del que s'esperava, ja que des del sud havia arribat el tinent coronel José Enrique Varela al costat d'alguns reforços de tropes africanes. Varela, en una ràpida decisió, va reforçar amb els africans la posició d'Alcolea. L'Agrupació Pérez Salas juntament amb les agrupacions Peris i Viqueira van forçar la resistència a Torres Cabrera i es van situar a només 8 km del nucli urbà de Còrdova, però la intervenció dels Savoia-Marchetti SM81 i DC-2 vinguts de la Base Aèria de Tablada va aturar el seu avanç en sec.\nL'Agrupació Pérez Sales era la més important de les 5 agrupacions, però els bombardejos dels revoltats van causar importants baixes entre els seus components; malgrat això, el comandant Pérez Sales no va abandonar els seus intents d'entrar a Còrdova. A últimes hores del dia 20, José Miaja Menant va disposar l'atac de les agrupacions Balibrea i Armentia. Encara que la columna Armentia es va situar a 6 km del casc urbà per la carretera de Cerro Muriano, la columna de Balibrea es va topar amb la resistència de les tropes marroquines a pont Mocho.\nObtingut de «https://ca.wikipedia.org/w/index.php?title=Ofensiva_de_Còrdova&oldid=22495891»\nDarrera modificació: 23 des 2019 a les 12:51


Activity Point - La Bloquera · Rocòdrom a Olot\nActivity Point és una empresa olotina que neix de la necessitat d’aproximar l’entrenament global a totes aquelles persones que, amb més o menys experiència en el món de l’activitat física i la salut, puguin entrenar amb un doble propòsit; integrar tots els aspectes del moviment humà per la millora global, al mateix temps que es gaudeix de l’activitat que s’està realitzant.\nTreballem dia a dia per millorar contínuament, creiem en un estil de vida saludable que ens permeti obtenir un nivell d’energia i vitalitat òptims per dur a terme les tasques diàries habituals, creiem en el treball però també en la diversió, i apostem per una vida entretinguda on el component social sigui igual o més important que el component físic.\nA la Garrotxa vivim en un entorn immillorable per a la pràctica de l’esport, i és una bona oportunitat de conèixer el nostre entorn i gaudir-lo!\nAquest curs 2018-2019 Activity Point ofereix les següents activitats a La Bloquera:\nConsulta’n els horaris aquí\nVols formar part d’Activity i també de la Bloquera? Consulta les tarifes aquí!\nInstructor: Albert Masoliver\nHorari: 18:00 - 19:00 h


Perspectiva de gènere | PLA COMUNITARI DE VERDUM\nEl Pla Comunitari incorpora la perspectiva de gènere de forma transversal en tot el conjunt del programa comunitari, en els projectes, activitats, organització, difusió, estratègies… En aquest sentit, s’han organitzat per punts les línies estratègiques per afrontar el masclisme i enfortir les línies de treball per la perspectiva de gènere i el feminisme en el sí de l’entitat, el Pla Comunitari i en el barri.\nPosant en valor i reconeixent la centralitat del paper de les dones en la construcció i sostenibilitat de la xarxa de relacions i convivència al barri.\nTenint en compte estratègies de conciliació, especialment pel què fa a horaris de participació i dedicació a l’entitat gestora (reunions, trobades, etc.).\nIncorporació de la perspectiva de gènere en l’anàlisi de necessitats i gestió del programa comunitari.\nIncorporant i visibilitzant el treball de cures en el si de la dinàmica i participació comunitària, i promocionant-ne la seva democratització, això és, el necessari procés d’universalització de les cures fent-ne efectiva una redistribució, assumint-les com a treball reproductiu imprescindible pel conjunt de veïns/es de Verdum on població masculina i recursos/serveis prenguin un paper més actiu: discurs i activitats de sensibilització al voltant de les cures i necessària implicació masculina/visibilització i revisió de situacions de dependència de les persones cuidadores a les taules de treball de “Verdum, Famílies” i “Ser Gran a Verdum” juntament amb els recursos i serveis públics.\nEs treballa per facilitar la participació a les dones, així es té molt en compte elements estructurals com horaris i espais. Procurant que les reunions siguin compatibles amb les tasques de cura i organització familiar que majoritàriament fan les dones. En cap cas la participació de les mares s’ha de veure limitada per tenir criatures a càrrec per tant s’ofereixen espais de joc i dinamitzen activitats per als infants en trobades, reunions, espais de treball…\nPromoció d’una cultura participativa no sexista i allunyada de models que reforcen una masculinització de la participació al conjunt d’activitats i espais de treball del Pla Comunitari.\nAssumpció del Protocol en Contra les Agressions Sexistes en Espais d’Oci de Nou Barris, així com altres instruments i plans estratègics de treball per a la prevenció de violències masclistes, com a eines pròpies a conèixer i utilitzar en el si del Pla Comunitari de Verdum.\nGenerar oferta formativa i de sensibilització al voltant de les violències masclistes, la igualtat de gènere, els feminismes i la qüestió LGTBI en el si dels equipaments de proximitat de Verdum, a les programacions d’activitats de gent gran, joves i adolescents, famílies, així com a la xarxa de recursos, serveis i professionals que treballen al territori.\nTreballar conjuntament amb les àrees responsables de feminismes i igualtat de gènere de les administracions, així com amb entitats i col·lectius del territori que treballen amb dones i/o al voltant de la igualtat de gènere; facilitant la incorporació i relació amb els espais de treball i col·lectius participants del Pla Comunitari.\nPromocionar la presència i potenciació de la participació de dones als espais de presa de decisions a l’entitat gestora, així com també la construcció de figures de referència i lideratge femenines tant en l’estructura administrativa-política de l’entitat, com en la participació en el seu si i la seva incidència pública al barri.\nVetllar per la paritat en la participació a l’entitat gestora.\nÚs de llenguatge inclusiu i no sexista.\nAdhesió a l’Acord Ciutadà per una Barcelona lliure de violència masclista de l’Ajuntament de Barcelona.\nAlhora, es treballa conjuntament amb entitats i col·lectius feministes del barri i del districte, com l’Associació Accions Fem, Lola No Estàs Sola, Dones Combatives de Nou Barris, Manada Perifèrika…


Versos recitats, poemes musicats a ritme de cúmbia, alguna versió i cançons pròpies, on té cabuda Ausiàs March, Maria-Mercè Marçal, Pepe Sales cantant-li a les cuixes de Ronald Koeman i pop sobre una tesi de filosofia.\nEl disc de debut de Núria Graham va tenir tot allò que li mancava a la seva primera maqueta.\nEl projecte de minimúsica està a aquestes alçades ja totalment consolidat, però fa uns anys, quan es van llançar a aquesta aventura, això de la «música moderna per a tota la família» era una proposta d’allò més nova.\nAnys abans que el bakalao fes la seva aparició triomfal a les pistes de ball de la costa llevantina, el francès d’origen italià Nino Ferrer ens va cantar un menú degustació casolà complet.\nClàssics com «Lobo López», «Joselito», «En un Mercedes blanco» o «El mensajero» fan de Échate un cantecito un disc imprescindible.\n< més música


L’Ajuntament de Burjassot renova tota la il·luminació de l’Ermita de Sant Roc – Ajuntament de Burjassot\nL’Ajuntament de Burjassot renova tota la il·luminació de l’Ermita de Sant Roc\n27 juny 2017|Burjassot\nÉs una de les joies arquitectòniques del municipi i la llar dels patrons de Burjassot. L’Ermita de Sant Roc i de la Mare de Déu de la Cabeza, de la cura i manteniment regular de la qual s’encarrega l’Associació d’Amics de Sant Roc, ha experimentat una recent millora en les seues instal·lacions. Tal com han comunicat representants de l’Associació Amics de Sant Roc, la instal·lació lumínica precisava d’una renovació, ja que, últimament, estava havent-hi incidències a causa de l’alt consum de l’antiga instal·lació.\nAixí, després de diverses reunions amb els tècnics del Consistori, l’Ajuntament de Burjassot ha assumit la renovació de tot el sistema d’il·luminació de l’Ermita, substituint totes les velles bombetes, tubs i focus, per uns altres d’il·luminació Led, el consum dels quals és notablement menor a l’antic sistema. Tot el treball de substitució i renovació de la il·luminació de l’Ermita ha estat realitzat pels operaris de la Brigada Municipal d’Obres, a principis del mes de juny. La renovació ha sigut integral, canviant-se totes les bombetes de tots els llums, tubs, focus, halògenes, plafons, etc.\nEn les tres imatges adjuntes, s’observa a la Brigada Municipal treballant, una fotografia amb el detall de la nova il·luminació i una imatge amb quatre representants de l’Associació d’Amics de Sant Roc, al costat de la imatge del patró, Sant Roc, que també llueix ja amb nova il·luminació.\nassociacions, brigada obres, il·luminació, led, Amics de Sant Roc, Ermita Sant Roc


Diana de França - Viquipèdia, l'enciclopèdia lliure\n(fr) Diane de France\n25 juliol 1538\n11 gener 1619 (80 anys)\nPolítica, professora i dama de companyia\nOrazio Farnese, Duke of Castro\nEnric II de França, Filippa Duci\nLluís III d'Orleans, Francesc II de França, Carles IX de França, Enric II d'Angulema, Enric Hèrcules, Enric III de França, Victoria of Valois , Isabel de Valois, Margarida de Valois, Clàudia de França i Joan of Valois\nDiana de França, duquessa d'Angulema i d'Étampes, nascuda a París el 25 de juliol de 1538, morta a París l'11 de gener de 1619 fou una princesa francesa, contemporània de les guerres de religió.\nFilla legitimada del rei Henri Ii i esposa de Francesc de Montmorency, la seva vida està de manera estreta vinculada al destí de la família reial i a la casa dels Montmorency. Va ser un suport important de la monarquia durant l'aixecament de la Lliga. Va morir a París a l'edat de 80 anys.\nEra filla natural del delfí Enric que després fou el rei Enric II de França i de Filippa Duci, una piemontesa. Fou criada per la favorita Diana de Poitiers, el que va fer dir a alguns que era la seva filla i la del rei (dixit Brantome). Va tenir una educació polida, parlava diverses llengües (espanyol, italià, llatí), tocava diversos instruments i ballava «molt bé».\nLegitimada el 1548 (tenia 10 anys), fou titulada duquessa de Châtellerault el 1563, d'Étampes el 1573 i d'Angulema el 1582 així com senyora de Cognac i de Merpins; es va casar el 13 de febrer de 1553 a Siena amb Horaci Farnese, duc de Castro, nét del papa Pau III (nascut el 1532), que morirà em combat a la batalla d'Hesdin el 18 de juliol següent.\nEl rei la va casar de nou el 3 de maig de 1557 a Villers-Cotterêts amb el fill del conestable Anne de Montmorency (1492-1567) Francesc de Montmorency (nascut el 17 de juliol de 1530 i mort el 6 de maig 1579). El conestable dirà d'altra banda de la seva nora a Enric II que «era l'única dels seus fills que se li assemblava».\nA la mort de Francesc de Montmorency el 1579, es va fer construir a l'angle del carrer dels Francs-Burgesos i el carrer Pavée una bonica residència (anomenat com totes les cases senyorials "hotel") conegut actualment sota el nom d'«hotel Lamoignon». Vídua, els seus costums foren irreprotxables en comparació als de la cort, que eren luxuriosos i corruptes. Molt apreciada pel seu germanastre Enric III de França, aquest li va donar el ducat d'Angulema en apanatge el 1582, fins aleshores possessió d'Enric II d'Angulema, germanastre d'Enric III i, com Diana, fill bastard d'Enric II.\nDesprés de l'execució sumària (desembre del 1588) del duc Enric I de Guisa i del seu germà el cardenal de Guisa, Lluís de Lorena (1555-1588), va negociar la reconciliació d'Enric III de França amb el seu hereu, el rei Enric III de Navarre (futur Enric IV de França).\nPosseïa una propietat a Civray de Turena, el feu del Petit Camp, i es va instal·lar a Turena el 1589 després de l'assassinat del seu germanastre el rei Enric III. Va comprar una gran propietat prop de Notre Dame La Riche on va restar fins al 1594 (evitant així París i les lluites de poder entre la Lliga i Enric de Navarra, esdevingut el rei Enric IV de França). El 1594, va abandonar la Turena per instal·lar-se a Vincennes.\nVa gaudir d'un gran crèdit davant d'Enric IV de França, i fou encarregada de l'educació del delfí, el futur Lluís XIII de França. El 1609, fou Diana la que va repatriar les despulles de Caterina de Mèdici des de Blois a la Basílica de Saint-Denis, per reposar al costat del seu espòs, el rei Enric II, pare natural de Diana.\nA la seva mort el 1619, el seu cos fou inhumat als Minimes de la Plaça Reial a París. Va morir sense descendència, perquè els seus fills (una noia, Anna, i un noi, Francesc) nascuts del seu segon matrimoni, havien mort joves.\nL'estàtua jacent de la duquessa es troba actualment en un pavelló al jardí de la Biblioteca Històrica de la Ciutat de París amb el del seu nebot Carles d'Angulema.\nA Wikimedia Commons hi ha contingut multimèdia relatiu a: Diana de França\nMatrimoni de Diana amb Orazio Farnèse\nArticle sobre la Siefar\nISNI: 0000 0003 8149 0066\nObtingut de «https://ca.wikipedia.org/w/index.php?title=Diana_de_França&oldid=17881606»\nLa pàgina va ser modificada per darrera vegada el 14 des 2016 a les 10:52.


Rainbow Warrior - Viquipèdia, l'enciclopèdia lliure\nHall, Russell & Company (en)\nMinisteri d'Agricultura, Pesca i Alimentació (1955–1977)\nSir William Hardy Greenpeace\nMinisteri d'agricultura pesca i alimentació del Regne Unit\n2 maig 1978 – 10 juliol 1985\nvaixell de recerca pesquera\n44 m (LOA)\n12 nusos (motors)\n5-7 nusos (vela)\n620 m² de velam\nEl Rainbow Warrior (en català, Guerrer de l'Arc de Sant Martí) és el vaixell insígnia de l'organització no governamental internacional Greenpeace. El seu nom prové d'una antiga profecia dels nadius d'Amèrica del Nord segons la qual:\n"Arribarà un temps en què la Terra emmalaltirà i, quan això passi, els indígenes recobraran el seu esperit i reuniran persones de totes les nacions, colors i creences, ells creuran en els actes i no en les paraules. Ells treballaran per guarir la Terra... ells seran coneguts com els "Guerrers de l'Arc de Sant Martí".\n1 El Rainbow Warrior I\n1.1 Cronologia de l'enfonsament del Rainbow Warrior\n2 El Rainbow Warrior II\n3 El Rainbow Warrior III\nEl Rainbow Warrior I[modifica]\nVa ser construït a Aberdeen, Escòcia el 1955 i inicialment va ser utilitzat pel ministeri d'agricultura britànic com a vaixell d'investigacions. Més endavant es va convertir en vaixell de pesca al mar del Nord fins a la seva adquisició per Greenpeace el 1978.\nEl Rainbow Warrior era utilitzat com a vaixell de suport per a les manifestacions organitzades per Greenpeace contra diferents activitats realitzades per diferents països contràries a la salvaguarda de l'ambient i de les espècies marines.\nEl vaixell va ser enfonsat pels serveis secrets francesos el 1985 per evitar una protesta en contra de les proves nuclears que realitzaria França a l'Atol de Moruroa, a l'oceà Pacífic sud. El vaixell va ser reflotat, però les avaries eren de tal magnitud que van fer impossible la seva reparació, de manera que va ser transportat el 1987 cap a les illes Cavalli on va ser enfonsat per a contribuir com a santuari de fauna marina.\nGreenpeace va nomenar amb el mateix nom el seu nou vaixell insígnia.\nCronologia de l'enfonsament del Rainbow Warrior[modifica]\n23 de març de 1985 - Christine Huguette Cabon, de 33 anys, oficial de l'armada francesa treballant per als serveis secrets francesos arriba a Auckland amb el fals nom de Frédérique Bonlieu. La seva missió era la d'infiltrar-se en els medis ecologistes per a conèixer els plans de Greenpeace. Va dur a terme la seva missió, obtenint gran quantitat d'informació sobre la protesta que s'organitzaria i sobre els preparatius per l'arribada del Rainbow Warrior. També va recollir informació sobre ports i lloguer de vaixell d'esbarjo, deixant Nova Zelanda el 24 de maig de 1985.\n22 de juny de 1985 - El iot "Oueva" de Nova Caledonia arriba al port de Parengarenga, amb una tripulació de quatre membres de la marina francesa portant documentació falsa. Les autoritats del port els hi donen les indicacions aduaneres que havien de realitzar-se.\n22 de juny de 1985 - El Major Alain Mafart, de 34 anys, (sota el nom d'Alain Turenge de Suïssa) i la Capitana Dominique Prieur, de 36 anys (sota el nom de Sophie Turenge, també de Suïssa) arriben a Auckland des de Honolulu. Alain Mafart és especialista en operacions subaquàtiques igual que la tripulació del Ouvea.\n23 de juny de 1985 - Arriba a Auckland l'oficial del serveis secrets francesos Louis-Pierre Dillais (sota el nom de Jean Louis Dormand). Es pensa que va ser ell el que va coordinar l'enfonsament del Rainbow Warrior.\n29 de juny de 1985 - L'Ouvea arriba al port de Whangarei.\n7 de juliol de 1985 - Arriben a Auckland Alain Tonel, de 33 anys i Jaques Camurier, de 35 anys, ambdós, membres dels serveis secrets francesos fent-se passar per entrenadors esportius. Aquest últim equip va ser l'encarregat de col·locar les bombes en el vaixell. Un altre membre de l'equip, sota el nom de Francois Regis Verlet es va encarregar de les operacions de reconeixement d'últim moment. Els seus nom reals no van ser revelats durant la investigació.\n7 de juliol de 1985 - El Rainbow Warrior arriba al port de Waitemata per a reunir-se amb altres vaixells que participarien en la manifestació contra els assaigs nuclears francesos a l'Atol de Mururoa.\n10 de juliol de 1985 - Deu minuts abans de la mitjanit hi ha una explosió en el Rainbow Warrior. Un membre de l'equip, el fotògraf Fernando Pereira, de 36 anys, triga a sortir i mor en el vaixell per una segona explosió.\n11 de juliol de 1985 - Els habitants de Nova Zelanda s'aixequen amb la notícia del primer atemptat terrorista que passa en el seu país. S'inicia una investigació de gran amplitud.\n12 de juliol de 1985 - França nega oficialment tota intervenció a l'enfonsament del Rainbow Warrior, explicant que França no actua d'aquesta manera. Aquest mateix dia, després de denúncies d'habitants d'Auckland són arrestats i interrogats Sophie i Alain Turenge.\n15 de juliol de 1985 - La policia d'Auckland viatja a l'illa de Norfold per a interrogar a la tripulació del iot Ouvea, ja de tornada a Nova Caledonia. Un membre de la tripulació havia viatjat per avió cap a Sydney. Els investigadors recullen mostres per analitzar però els membres de la tripulació del Ouvea són deixats en llibertat per falta de proves. El iot mai va arribar a Noumea i es presumeix que va ser enfonsat en alta mar pels seus tripulants.\n24 d'agost de 1985 - La parella Turenge són acusats de la mort de Fernando Pereira i d'acte de terrorisme. Es descobreixen les accions de reconeixement de Christine Cabon (alies Frederique Bonlieu), qui desapareix a Israel en els següents dies.\n8 d'agost de 1985 - La premsa francesa informa sobre els possibles nexes entre l'atemptat terrorista i els serveis secrets francesos. El govern francès nomena un responsable de la investigació.\n9 d'agost de 1985 - El president de França, François Mitterrand, condemna l'enfonsament del Rainbow Warrior com un acte criminal i promet càstig si es demostra que francesos van estar involucrats.\n22 d'agost de 1985 - Els serveis secrets francesos revelen els veritables noms dels implicats per la investigació. Afirmen que havien de molestar en les activitats de Greenpeace, però que no estaven autoritzats per a portar a terme accions del tipus ocorregut.\n28 d'agost de 1985 - El primer ministre francès Laurent Fabius afirma que, de trobar-se culpables, els responsables seran castigats pels seus crims.\n23 de setembre de 1985 - El primer ministre francès admet l'actuació dels serveis secrets, confirmant que van actuar sota ordres superiors. Per tant, els que van actuar no seran jutjats.\n4 de novembre de 1985 - Els oficials Mafart i Prieur són condemnats, per càrrecs menors, a 10 anys de presó. França pressiona perquè siguin extradits.\n1986 - França prohibeix algunes importacions des de Nova Zelanda com a mesura de pressió per a la repatriació dels dos terroristes. S'arriba a un acord sobre la compensació monetària per la destrucció del vaixell. Després de la mediació del secretari general de l'ONU, Javier Pérez de Cuéllar, es decideix que els dos terroristes passaran tres anys confinats en una base militar francesa al pacífic.\n14 de desembre de 1987 - França incompleix l'acord, transportant Alain Mafart a França per a un tractament mèdic. Immediatament va ser assignat a un nou lloc en una acadèmia militar a París. Dominique Prieur arriba també a París el maig d'aquell mateix any.\nEl Rainbow Warrior II[modifica]\nDesprés de l'enfonsament del Rainbow Warrior I, Greenpeace va botar l'any 1989 el "SV Rainbow Warrior", el seu nou vaixell insígnia, com a homenatge al vell guerrer de l'arc de Sant Martí. El SV Rainbow Warrior va ser dissenyat amb l'objectiu de minimitzar al màxim l'impacte mediambiental. Així, doncs, la possibilitat de navegar a vela i la dotació de panells solars permet un important estalvi de combustible.\nEl SV Rainbow Warrior ha participat en la campanya en defensa del Pacífic però també ha protagonitzat altres campanyes. El 1992 va ser present a Rio de Janeiro durant la celebració de la Cimera de la Terra i a l'estiu del 1993 va substituir al Sirius a la campanya en defensa de la Mediterrània.\nEl 1994 va tornar a les nostres costes amb una presència activa a la "guerra del bonítol", amb accions a Carboneres, contra l'ampliació de la seva central tèrmica; a València pel tràfic de fusta procedent de les selves tropicals; a Barcelona contra la fabricació i l'ús del PVC.\nEl 16 d'agost de 2011 va finalitzar la seva activitat com a vaixell insígnia de l'organització i va ser donat a l'ONG Friendship, que l'ha nomenat "Rongdhonu".\nEl Rainbow Warrior III[modifica]\nArticle principal: Rainbow Warrior (2011)\nEl 14 d'octubre de 2011 va iniciar el seu viatge. És un vaixell completament nou, fet a mida per a l'organització i sufragat íntegrament amb les aportacions de socis de tot el món. Funciona tant amb motor dièsel com a vela, té plaques solars per minimitzar el consum de combustible fòssil, és enterament reciclable i energèticament molt eficient.\nS'han creat diverses pel·lícules de ficció sobre el vaixell, incloent The Rainbow Warrior Conspiracy (1989), The Rainbow Warrior (1992), i dues pel·lícules franceses Operation Rainbow Warrior i Le Rainbow Warrior (ambdues de 2006). A més, alguns artistes i bandes musicals, inclosa la banda belga Cobalt 60, el conjunt neozelandès The Bats, la banda faroesa de heavy metall Tyr, i el grup argentí de heavy metall Rata Blanca, li van dedicar temes al vaixell. Geffen Records va treure un doble àlbum, Greenpeace Rainbow Warriors, el 1989 que incloïa cançons d'artistes com U2, INXS, The Pretenders, Talking Heads, Peter Gabriel, i White Lion. La banda sueca Europe també va realitzar una demo anomenada 'Rainbow Warrior' en el seu single 'Le Baron Boys, encara que no se sap si fa referència al vaixell. La banda de punk alemanya Die Toten Hosen també va fer referència a l'enfonsament en la seva cançó "Walkampf", encara que sense usar el seu nom. La banda Coco Rosie també té el tema 'Rainbow Warriors' segurament referit a aquest incident. Així mateix, s'han escrit alguns llibres sobre el vaixell, com Eyes of Fire: The Last Voyage of the Rainbow Warrior, escrit per un dels seus tripulants, David Robie, un any després de l'enfonsament.\n↑ Statewatch Bulletin; vol. 8; núm. 5; setembre - octubre 1998\n↑ [enllaç sense format] http://www.greenpeace.org/espana/es/Por-dentro/Greenpeace-Internacional/Nuestros-barcos/El-Rainbow-Warrior/\nAltres vaixells de Greenpeace:\nAndrews, Mike. The Rainbow Warrior Affair (en anglès).\nKing, Michael. The Death of the Rainbow Warrior (en anglès).\nA Wikimedia Commons hi ha contingut multimèdia relatiu a: Rainbow Warrior\nDargaville Maritime Museum Arxivat 2005-12-19 a Wayback Machine. on s'exposen el màstils del Rainbow Warrior.\nThe Rainbow Warrior Affair Diary compiled by Mike Andrews (Secretary of the Dargaville Maritime Museum)\nObtingut de «https://ca.wikipedia.org/w/index.php?title=Rainbow_Warrior&oldid=27396369»\nLa pàgina va ser modificada per darrera vegada el 5 juny 2021 a les 17:02.


Com funciona un test d'embaràs? | farmàcies ecoceutics\nCom funciona un test d’embaràs?\nEls tests d’embaràs són dels tests diagnòstics de venda al públic més utilitzats: es venen més de 65 milions de tests en tota Europa cada any. El primer test d’embaràs per a la llar que seguia el format que coneixem ara es va comercialitzar a finals dels anys ´80 i ens acompanya fins avui a causa de la seva utilitat, practicitat i fiabilitat. Aquests tests funcionen detectant una hormona en l’orina materna que secreta l’embrió implantat: la gonadotropina coriònica humana (GCH). Una sèrie de reaccions químiques transforma aquesta hormona en una ratlleta de color: és un procés fascinant en el qual s’involucren anticossos i substàncies colorants. En aquest article t’expliquem com funcionen aquestes reaccions i quines són les limitacions dels tests d’embaràs.\nEl principi pel qual funciona un test d’embaràs és el mateix principi que s’utilitza per a les proves de drogues o per a les proves d’antígens de la covid-19. Els passos són els següents:\nEn la primera part del material porós dels tests hi ha una «zona de purificació» amb reactius que permeten preparar l’orina per a les reaccions que vénen: hi ha productes que controlen els pH, detergents que eliminen productes no desitjats, etc. Cada marca utilitza una mescla diferent.\nPassant la zona de purificació el material porós conté anticossos anti-GCH marcats amb una molècula acolorida (làtex, or, etc.). L’orina es mou a través del material del test, permetent el contacte entre la GHC i l’anticòs anti-GHC.\nEl moviment continu de l’orina en la vareta del test arrossega els complexos GHC-anticòs anti-GHC fins a la zona de lectura. Una part de la zona de lectura conté un altre tipus d’anticossos anti-GHC fixats al material (és a dir, no es poden moure). Aquests anticossos capten al complex format prèviament i l’immobilitzen. Així, les partícules de color es concentren en aquesta banda, permetent a l’ull veure una ratlleta de color que interpretem com a positiu. Els tests més moderns, com Clearblue digital, fan la lectura amb un sistema electrònic i posen el resultat directament en una pantalla amb la paraula «Embarassada» o «No embarassada».\nÉs una reacció complexa, per aquest motiu sigui necessari tenir la famosa «ratlleta de control». Passant la zona de purificació, juntament amb els anticossos anti-GCH, es col·loca una proteïna que anomenarem A (proteïnes de ratolí, de cabra, etc.) marcada amb color i capaç de moure’s amb el flux d’orina de la mateixa forma que la GCH. La zona de control consisteix en anticossos «antiproteïna A» fixats al costat de la ratlleta de reacció: quan el front amb GCH i proteïna A arriben a la zona de control, la proteïna A reacciona amb els seus anticossos, apareix el color concentrat i es confirma que la prova va sortir bé. Si per algun motiu l’orina no puja pel test, o s’inunda la finestra de lectura, o «alguna cosa» succeeix, la ratlleta de control no es veurà i el test queda invalidat.\nPot haver-hi un error en el resultat del test?\nPot ésser; són poc freqüents però possibles. Hi ha dos tipus d’errors:\nFals negatiu: una dona està embarassada, però la prova dóna negativa. És l’error més freqüent.\nFals positiu: una dona no està embarassada, però el test dóna positiu. És un error molt molt estrany, però pot passar.\nEls tests actuals tenen més d’un 99% de fiabilitat, amb el que els errors imputables a la prova són molt però molt estranys. Molts dels errors acaben sent un problema associat a l’usuari, no al disseny de la prova.\nPer què hi ha falsos negatius? Puc evitar-los?\nEls falsos negatius estan associats a concentracions de GCH per sota del límit de detecció del test, és a dir, nivells tan baixets de GCH en orina que el test no realitza les reaccions químiques amb una intensitat que permeti la captació per l’ull humà o pel sistema de detecció del test. Succeeix en els següents casos:\nUtilitzar el test abans de la data indicada pel fabricant. Si fas la prova massa aviat el sistema no detectarà la GCH i el resultat serà un fals negatiu. Els tests d’embaràs més sensibles es poden utilitzar fins a 5-6 dies abans de la data en què esperes la següent menstruació, uns altres requereixen que ja hi hagi retard per a funcionar.\nUtilitzar una orina molt diluïda. La primera orina del matí és la més concentrada; això significa que hi ha més GCH en cada mil·lilitre d’orina al matí que a la tarda, i els tests funcionen millor. Avui dia es comercialitzen tests que es poden utilitzar a qualsevol hora, però si has begut molt de líquid, orinat molt durant el dia i tens molt pocs dies de retard, és més fàcil que hi hagi un positiu feble («ratlleta molt clareta») o un fals negatiu.\nBaixa concentració de GCH. Hi ha condicions, com els embarassos ectòpics, que poden donar lloc a quantitats menors de GCH en orina de les esperades, per la qual cosa el resultat podria ser un fals negatiu encara «complint totes les regles».\nL’embaràs ectòpic està fora del control de la dona. El que sí que podem controlar és el dia i l’hora de la prova: si es controlen les dates indicades pel fabricant i es recorre a la primera orina del matí és estrany que el resultat sigui un fals negatiu.\nPer què hi ha falsos positius? Puc evitar-los?\nEls falsos positius són molt estranys. Hi ha dos casos possibles:\nReacció positiva quan no hi ha GCH. Els anticossos anti-GCH troben productes que no són GCH, però se li semblen prou per a reaccionar i donar positiva la reacció. Eren més freqüents en el passat; la tecnologia avui permet portar gairebé a zero aquests casos.\nSí que hi ha GCH, però no hi ha embaràs. Pot passar en diverses situacions:\nCreixement de teixit que prové d’una fecundació fallida (no és un nadó nou) que també secreta GCH i dóna un resultat positiu. Són casos molt estranys; parlem d’1-3 casos cada 1000 embarassos.\nAl voltant de la menopausa. Les dones pre i postmenopàusiques poden tenir quantitats de GCH majors que les d’una dona fèrtil en l’orina, quantitats que un test pot detectar.\nDesprés d’un avortament. Entre que la GCH pot encara existir en orina i que la regla pot demorar a regularitzar-se, l’error està servit.\nÚs de medicaments per a la fertilitat que pugen la GCH en orina.\nAlguns tipus de càncer secretors de GHC.\nAquests errors estan fora del control de la usuària: no hi ha res a fer per a evitar aquest fals positiu, però per sort són molt infreqüents.\nLa prova va ser positiva, però la regla va aparèixer al cap de pocs dies…\nHi ha un cas especial que no és un fals positiu, però ho sembla: l’embaràs que es va produir i no va arribar a desenvolupar-se. Els estudis que s’han fet indiquen que aproximadament 1 de 4 embarassos es perd en les primeres setmanes. Si no es fa una prova d’embaràs en el moment exacte, la dona pot pensar que «va tenir un retard» i tot passa sense pena ni glòria, però quan la fa a temps el positiu es veu i és un veritable positiu.\nSi estàs o has estat en aquesta situació és important que no et desanimis, perquè aquesta pèrdua és freqüent, els metges saben que existeix i no és indicativa de fallades futures per a concebre. Però si t’ha passat més d’una vegada sí que és important consultar al metge, perquè pot ser que calgui corregir algun tema hormonal, infecciós o metabòlic per a poder portar un embaràs a terme.\nHi ha alguna forma 100% fiable i sense errors de saber si hi ha un embaràs?\nBàsicament, detectar al nadó. Escoltar el batec cardíac fetal o veure’l en una ecografia són proves irrefutables d’un embaràs. Però els tests d’embaràs són tan fiables que, en la pràctica, el metge de capçalera confia en el resultat sense fer ecografia confirmatòria i deriva a llevadora per al primer control i per a la primera ecografia de control, que es realitza entre la setmana 11 i la 14 de l’embaràs. Aquesta ecografia indicarà si hi ha un problema (poc freqüent) i, en casos menys freqüents encara, apareixeran símptomes que no són els típics d’un embaràs i faran «saltar l’alarma» abans d’aquesta setmana.


Dubtes de llengua: Calcinar\nPublicat per dospoals a 11:28\nEncara que no siguen sinònims de incendiar, verbs com arrasar o assolar expressen dos de les accions que pot fer el foc en el bosc.\n23 de setembre de 2013 a les 14:50\nCertament, aquests verbs són el resultat de l'incendi. Això no obstant, recordem no fer ús de calcinar.\n23 de setembre de 2013 a les 22:20\nRelacionats amb cremar hi ha, també, abrasar i abrasir.\nCarbonitzar, segons els casos, també pot anar bé. De fet, un incendi normalet el que fa és socarrimar els troncs i carbonitzar els arbustos i les plantes.\nSalut i l'enhorabona per l'article.\n27 de setembre de 2013 a les 21:18\nJo no faria servir carbonitzar per semblança amb calcinar, i, doncs, no l'usaria com a sinònim: fer calç i fer carbó (també cal dir que dels arbusts i de les plantes poc consitents hom pot treure poc de carbó). Pel que fa a abrasar i abrasir sí que podrien anar-hi bé (malgrat que només siga fer brases).\n28 de setembre de 2013 a les 13:50\n"Socarrar" s'usa solament per indicar que alguna cosa s'ha cremat superficialment i "abrandar" no es sinònim de "cremar". Diria que avui l'usen en sentit figurat els bons escriptors, això és tot. "Cremar" però, no és reflexiu: "els tions cremen", "la pineda crema", "els llibres fan de mal cremar" i no pas "es crema". Així és com ho he sentit a dir tota la vida.\n28 de setembre de 2013 a les 16:55\nCertament, els verbs proposats no són exactes en significat a cremar. En aquest text intente d'una banda denunciar l'ús que es fa de calcinar i d'una altra proposar als periodistes especialment, posats a no fer-ho bé, doncs que usen uns altres verbs del camp semàntic (i que tenen la "desgràcia" de no tenir un equivalent en castellà, posats a copiar).\nPel que fa a l'ús reflexiu, si mirem el Diec, sembla que no és del tot categòric i sí que inclou cremar-se com a reflexiu. A més a més, cremar té per a mi el mateix que entrenar i entrenar-se. Però bé...\n29 de setembre de 2013 a les 19:11


Wikiloc | Ruta Sant Pere de Torelló - Santuari de Bellmunt [13/11/2016]\nSant Pere de Torelló - Santuari de Bellmunt [13/11/2016]\n5.302 215 3669\nRuta des de Sant Pere de Torelló fins al Santuari de Bellmunt, passant pel Coll de l'Hostal del Mal Govern, el Pedró de Montserrat i la Font Vidranesa a l'anada, i pel Collet de la Balma de Migó i el Coll de Duec a la tornada, tot resseguint part de la carena de la Serra de Bellmunt.\nLa ruta comença enfilant-se força (un terç de la ruta es destina a pujar, i els dos terços restants a baixar) i, tot i que està ben senyalitzada amb marques taronges, és difícil perdre's. Partint del cementiri, la ruta es dirigeix al Coll de l'Hostal del Mal Govern, camí que es compartirà amb la tornada. A partir d'aquí, es continua recte en direcció al Pedró de Montserrat i, alternant corriols amb pista, s'arriba fins a la Font Vidranesa. Seguint el mateix estil i enfilant-nos una mica més, es passa per l'Alzina Grossa fins arribar al Santuari de la Mare de Déu de Bellmunt. Un cop a dalt, es pot fer la volta al santuari mitjançant el Mirador de la Vall (i observar alguns grèvols amb els seus fruits), i acabar de fer el cim del Bellmunt tot pujant al petit turonet que es troba davant del santuari i on hi ha col·locada una gran creu metàl·lica i un petit pedró dedicat a la Mare de Déu de les Alades, en referència als grups de formigues d'aquest tipus que s'hi concentren pels volts de l'agost. Si hi ha bona visibilitat, a part de la Plana de Vic, també es pot osbervar el Montseny, amb les Agudes i el Matagalls; les Guilleries; el Collsacabra, amb els característics altiplans de Cabrera i Pla d'Aiats; el Pedraforca (tal com es pot observar en alguna de les fotografies, tot nevat); la serra del Cadí i altres muntanyes del Pirineu; i Montserrat (tal com s'observa també en una de les fotos, com si fos una illa a la llunyania entre la boira). En definitiva, un increïble mirador de bona part de Catalunya.\nLa tornada segueix la carena en direcció al Collet de la Balma de Migó, tot observant al vessant dret una magnífica fageda que, en època de tardor, ofereix un llit immens de fulles marronoses que és de postal. Tot seguit el camí canvia de sentit per dirigir-se al Coll de Duec i, altre cop, al Coll de l'Hostal del Mal Govern, on es retroba el camí de l'anada i es desfà fins arribar altre cop al punt d'inici.\nEs tracta d'una ruta fàcil de seguir, però cal anar amb compte en alguns punts del recorregut on la pedra llisa pot provocar alguna relliscada, sobretot si ha plogut o el terra és moll. Particularment cap al principi de la ruta (i, per tant, també cap al final), el camí s'enfila per un pendent força pronunciat amb roca llisa, i en altres zones del camí és probable que calgui ajudar-se de les mans per salvar algun tram més dificultós. Tot i aquesta pujada forta, però, la ruta ho compensa en escreix en oferir les magnífiques vistes panoràmiques des del cim del Bellmunt.\nVistes des del Coll de l'Hostal del Mal Govern\nVistes des del Mirador de la Vall\nVista del Santuari de Bellmunt des de darrere


El vet de l'eurocambra a comissaris europeus que Borrell vol esquivar\nLa seva elecció com a Alt Representant de Política Exterior i de Seguretat Comuna de la Unió depèn del Parlament Europeu, que en alguns casos ha vetat nomenaments\nEls caps d’estat i de govern de la Unió Europea que conformen el Consell Europeu ja han proposat formalment Josep Borrell perquè sigui el nou Alt Representant de Política Exterior i de Seguretat Comuna de la Unió i substitueixi la italiana Federica Mogherini. Aquesta és una peça més d’un engranatge de repartiment de cromos en els principals càrrecs de les institucions europees. Però la decisió no és ferma, sinó que ha de superar una votació al Parlament Europeu a final d’octubre. Aquest procediment seria un pur tràmit en el cas que hi hagués una àmplia majoria parlamentària, però en l’ajustada elecció de la presidenta de la Comissió Europea, Ursula von der Leyen, ja es va veure que res no és gratuït. Quatre candidats a comissaris han estat vetats pel Parlament Europeu, i Borrell provarà de no ser el cinquè.\nVon der Leyen, d’acord amb un suport majoritari del Consell Europeu, ha de conformar un equip de vint-i-vuit comissaris que seran els encarregats de pilotar el poder executiu de la Unió Europea. El conjunt dels comissaris el componen la mateixa presidenta, sis vice-presidents, l’alt representant de la Unió per a Afers Exteriors, càrrec per al qual s’ha proposat Borrell, i vint-i-un comissaris amb les respectives carteres. Cada estat ha de tenir-hi un representant. Per exemple, fins ara, en representació d’Espanya hi havia Miguel Arias Cañete, que era comissari d’Acció pel Clima i l’Energia.\nPer obtenir la designació, tots els vint-i-vuit candidats a comissaris han de rebre el suport de la majoria de diputats del Parlament Europeu. Per ser acceptats, han de superar audiències al Parlament en les quals els eurodiputats els poden interrogar sobre la seva idoneïtat. Aquestes audiències es faran des de final de setembre i durant l’octubre.\nFa uns dies, Borrell es va queixar que els independentistes intentarien torpedinar el seu nomenament. ‘Si poden, ho faran’, va dir, però la veritat és que el seu currículum desperta interès als mitjans estrangers. Especialment, perquè té un perfil amb experiència, va ser president del Parlament Europeu i recentment s’ha encarregat de la cartera d’Afers Exteriors del govern espanyol.\nPerò Borrell també genera notícies per les taques que té a l’expedient. Després de saber-se que seria un dels alts representants que els estats havien acordat de nomenar com a part del repartiment de càrrecs, un programa de la televisió alemanya Deutsche Welle va retreure a Andrea Schwab, coordinador del grup de la CDU dins el PP Europeu, el nomenament del ministre espanyol. Li va recordar la multa de 30.000 euros de la Comissió del Mercat de Valors espanyola per haver utilitzat informació privilegiada en el cas Abengoa. ‘Tan baixos són, els estàndards, que és el millor candidat per a ser cap de la diplomàcia?’, va etzibar el periodista.\nEn contra de Borrell, hi poden jugar el cas d’Abengoa, el presumpte espionatge a les delegacions i el simple fet que Espanya es mantingui com un dels únics cinc països que es nega a reconèixer la independència de Kossove, en un mandat en què es pot intentar de posar fil a l’agulla a la reconciliació amb Sèrbia, tal com ja han impulsat Merkel i Macron.\nDesprés de les audiències, el ple del Parlament Europeu votarà els comissaris proposats per Leyen, però tots en conjunt, no pas un per un. Ara bé, si una majoria del ple vol apartar un comissari perquè no ha satisfet els diputats en les audiències, pot pressionar perquè sigui substituït, a canvi de no encallar la validació de la resta de comissaris.\nIngrida Udre, Alenka Bratusek, Rocco Buttiglione i Rumiana Jeleva.\nAquest procediment, el de les audiències, va començar el mandat del 2004, i en aquella comissió ja hi va haver el primer vet. José Manuel Durao Barroso havia adjudicat a Rocco Buttiglione la vice-presidència i la cartera de Justícia i Interior. Però en el seu examen davant els europarlamentaris, va deixar anar que l’homosexualitat era ‘un pecat’. L’esquerra va criticar el seu nomenament i uns dies més tard, Buttiglione, del partit de Silvio Berlusconi, es va retirar per tal de no perjudicar la resta de candidats a comissaris.\nAquella mateixa legislatura, també va caure la letona Ingrida Udre, que s’havia d’encarregar de Fiscalitat. Les acusacions de corrupció per part d’algunes ONG i el seu euroescepticisme declarat no van convèncer els europarlamentaris, que també van exigir un canvi. Barroso ho va acceptar.\nLa següent legislatura, el 2009, hi va haver una altra víctima durant les audiències. Va ser la candidata de Bulgària, Rumiana Jeleva. Havia d’ocupar la cartera d’Ajut Humanitari, però el desconeixement del seu patrimoni i la suposada relació del seu marit amb la màfia Rússia, com havien publicat alguns mitjans del seu país, van causar una forta oposició de socialistes, liberals i verds perquè hi renunciés. Tot i la defensa que en va fer Durao Barroso fins al darrer moment, Jeleva va dimitir i va abandonar la política.\nL’últim comissari que va quedar-se a les portes de l’executiu va ser l’ex-primera ministra eslovena, Alenka Bratusek, la legislatura passada. Jean-Claude Juncker l’havia nomenada per ser vice-presidenta i responsable de la Unió de l’Energia, però l’urocambra no ho va permetre. Per diverses raons. Bratusek s’havia nomenat comissària eslovena quan era primera-ministra en funcions. A més, després de ser entrevistada en audiència, els parlamentaris van concloure que no tenia coneixements energètics.


BellaterraDiari.cat | Què està passant amb el Tribut Metropolità? | Societat\nDavant l'error de càlcul dels rebuts, l'Ajuntament recomana presentar recurs mentre la Plataforma NO Tribut decideix no pagar l'impost\nper Redacció dijous, 12 de desembre 2019 - 10:28h\nL'entrada en vigor del tributha generat protestes, queixes i dubtes entre la ciutadania. Des que es va posar en marxa el cobrament del tribut i es van succeïr les primeres protestes, el govern del PSC s'ha reunit en diverses ocasions amb representants de l'Àrea Metropolitana. Després de l'última reunió, l'AMB s'ha compromès a calcular el rebut metropolità de 2020 segons els números cadastrals aportats per l'Ajuntament de Cerdanyola. Així, l'AMB assumeix que existeix un error de càlcul, tal com apuntava el consistori, però no modificarà els rebuts de 2019, tal com demanava el moviment veïnal.\nMentre l'AMB argumenta impossibilitats tècniques per poder recalcular els rebuts de 2019, l'Ajuntament assegura no compartir la negativa de l'AMB. "És per això que el consistori municipal ha decidit presentar un recurs de reposició en relació amb els rebuts corresponents als immobles municipals, posant de manifest el seu desacord", asseguren des de l'Ajuntament. L'objectiu del recurs presentat pel consistori és que es retornin els diners corresponents a la diferència del càlcul.\nEl grup municipal d'Esquerra Republicana ha rebatut les afirmacions de l'Ajuntament indicant que el termini de presentació del recurs no finalitza el 16 de desembre "atès que no hi ha hagut una notificació individual certificada d'aquest rebut el mateix dia a tota la ciutadania. El termini legal és dins del mes següent a la pràctica de la notificació o a la finalització del període voluntari".\nAMB Àrea Metropolitana de Barcelona tribut


Join Free Software: Xerrada sobre el programari lliure i el GNU/Linux a Tarragona\nXerrada sobre el programari lliure i el GNU/Linux. I en concloure, festa d'instal·lació del l'Ubuntu. Porteu els vostres ordinadors si voleu instal·lar-l'hi.\nAdreça: Casal Popular de Tarragona 'Sageta de Foc'\nLa xarrada será duta a terme per dos membres del col·lectiu i escriptors d'aquest blog, Jordi i Guillem. No cal comentar que un cop acabada la xarrada, seran aclarits tots els dubtes que tingueu, així que si us pica la curiositat sobre el tema, pot ser una bona manera de conèixer aquest món i sortir de dubtes.\nPublicat per Guillem a les 23:40\nEtiquetes de comentaris: actes, gnu, linux, ubuntu, xerrada\nLinus Torvald ha dit...\nJo per poc que pugui vindré!\n15 d’abril de 2008 a les 0:48\nEspero que vagi bé, jo no podré ser-hi, haver si pel casal es poden anar fent més coses en aquest aspecte, si necessiteu algo conteu amb mi també!\n15 de maig de 2008 a les 0:37\nUs passo el meu bloc on parlo de software lliure també: www.lliberna.blogspot.com\n15 de maig de 2008 a les 0:38


Cap a la Tercera República o de retorn al 1994?\nLAURA CERVI Politòloga de La UAB 21/02/2013 00:00\nLa Primera República italiana, nascuda en la postguerra i dominada per la Democràcia Cristiana, es va esfondrar el 1992 amb la Tangentopoli, que va estendre la corrupció per tota la classe política i va portar a la desaparició dels partits hegemònics, a la creació d'un govern tècnic encarregat de salvar el país (altre cop?) i a la irrupció política d'un salvador anomenat Silvio Berlusconi. La Segona República va ser la del bipolarisme a la italiana.\nLes eleccions de diumenge que ve, amb la pronosticada victòria del centreesquerra, havien de marcar l'inici de la Tercera República, la de la superació del berlusconisme i de la polarització. Però el Cavaliere -que tècnicament no es postulava per a premier , sinó que hi presentava el seu noi dels encàrrecs , Angelino Alfano- ha acabat renaixent de les cendres, com l'au fènix, a través d'una estratègia molt simple i alhora (sembla) invencible, el populisme fet de promeses impossibles, i remunta perillosament als sondejos. A més, l'escàndol del Monte dei Paschi, un banc tradicionalment lligat a l'esquerra, ha deixat Pier Luigi Bersani, el líder del PD (Partit Democràtic), una formació ja fracturada i fràgil per ella mateixa, en la incòmoda posició d'haver-se de defensar de serioses acusacions de corrupció.\nAquest clima, tan semblant al del 1992, afavoreix encara més la força emergent MoVimento 5 Stelle,del còmic Beppe Grillo, que utilitzant el mateix llenguatge populista de Berlusconi (recentment Grillo va suggerir a Al-Qaida la presidència del Parlament italià) capitalitza la ràbia dels ciutadans indignats. I, finalment, hi ha Mario Monti, i la seva coalició centrista, que compta amb el suport dels poders forts -inclòs el Papa, que li va regalar una trobada en plena campanya electoral.\nL'actual situació, més que establir les bases per a la superació del berlusconisme sembla traslladar-nos de nou al caos econòmic, polític i social del 1994. La pregunta és: ¿reaccionaran els votants italians de la mateixa manera que aleshores?\nLes últimes enquestes conegudes (la llei prohibeix publicar sondejos quinze dies abans de les eleccions) seguien atorgant una victòria clara al centreesquerra, amb un 37,5% dels vots. Però, amb aquest resultat i gràcies a una complicadíssima llei electoral, el PD obtindria la majoria a la cambra baixa però no al Senat, i es veuria forçat a arribar a un acord amb Monti.\nPotser els italians no tornaran a votar per Berlusconi, però podria ser que la governabilitat del país la garanteixi altre cop una força centrista que recorda perillosament la Democràcia Cristina i l'Ancien Régime. El passat torna.